18. ΝΟΜΟΘΕΤ. ΔΙΑΤΑΓΜΑ υπ’ αριθ. 652 της 27 Απρ./4 Μαΐου 1948 Περί τροποποιήσεως και συμπληρώσεως διατάξεών τινων των περί προσόντων, αριθμού, δικαιωμάτων κλπ. των συμβολαιογράφων και περί συμβολαιογραφικών Συλλόγων Νόμων. Άρθρ.1.-(Τροποποιείται και συμπληρούται το Δ. της 23/26 Ιουλ. 1941, ανωτ. αρ. 10). Άρθρ.2-3.(Προστίθενται παράγραφοι εις τα άρθρ. 171 και 300 του Οργανισμού των Δικαστηρίων). Άρθρ.4.-1.Εν της περιφερείας των Συμβ/κών Συλλόγων Αθηνών-Αιγαίου, Θράκης, Πατρών και Θεσσαλονίκης τα δικαιώματα δια την έκδοσιν αντιγράφων συμβολαίων και πάσης φύσεως πράξεων προς χρήσιν του Δημοσίου, είτε ταύτα εκδίδονται υποχρεωτικώς κατ’ εφαρμογήν των κειμένων διατάξεων, είτε κατόπιν παραγγελίας της ενδιαφερομένης αρχής, κατατίθενται απ’ ευθείας παρά του υποχρέου προς καταβολήν, εις το Ταμείον του οικείου Συμβολαιογραφικού Συλλόγου. Το εκ της αιτίας ταύτης έσοδον, διατίθεται αποκλειστικώς προς απόκτησιν στέγης προς χρήσιν των οικείων Συμβολαιογραφικών Συλλόγων, επί τω σκοπώ δε τούτω επιτρέπεται εις αυτούς και η συνομολόγησις τοκοχρεωλυτικών δανείων επί εκχωρήσει του εκ της  Σελ. 408(ε) Τεύχος ΙΒ-5-3 Σελ. 84 άνω αιτίας οικονομικού αυτών πόρου. Δι’ αποφάσεως του Υπουργού της Δικαιοσύνης εκδιδομένης μετά γνώμην του Συμβολαιογραφικού Συλλόγου Αθηνών-Αιγαίου και Θεσσαλονίκης θέλει καθορισθή πάσα λεπτομέρεια αφορώσα την εκτέλεσιν του παρόντος άρθρου. Με το άρθρο μόνο Π.Δ. 44/26 Ιαν.-13 Φεβρ. 1990 (ΦΕΚ Α΄ 16) ορίστηκε ότι: Επεκτείνεται η εφαρμογή των διατάξεων της παρ. Ι του άρθρ. 4 του Ν.Δ. 652/1948 και στην περιφέρεια του Συμβολαιογραφικού Συλλόγου Εφετείου Ναυπλίου. 2.Δια Β. Δ/τος τη προτάσει του Υπουργού της Δικαιοσύνης δύναται να επεκταθούν αι διατάξεις του παρόντος άρθρου και εις τας περιφερείας άλλων Συμβολαιογραφικών Συλλόγων του Κράτους, εφ’ όσον ήθελε τούτο ζητηθή παρ’ αυτών. Βλ. και απόφ. αριθ. 12351/1948 κατ’ αριθ. 20. Δια του Π.Δ. 680 της 4/16 Σεπτ. 1976 (ΦΕΚ Α΄ 248) η εφαρμογή των διατάξεων της ανωτέρω παρ. 1 επεξετάθη και εις την περιφέρειαν του Συμβ/κού Συλλόγου Εφετείου Λαρίσης. Άρθρ.5.-(Προστίθεται παράγραφος εις το άρθρ. 11 του Β.Δ. της 19/27 Φεβρ. 1937, 6 Εβ. 2). Άρθρ.6.-Συμβολαιογράφος μη καταβαλών την εισφοράν του, εντός του έτους δι’ ο αύτη καθωρίσθη, εις το Ταμείον του Συλλόγου του, τιμωρείται πειθαρχικώς και εν υποτροπή απολύεται προσωρινώς δια Διατάγματος προτάσει του οικείου Συλλόγου. Άρθρ.7.-Δια Β. Δ/τος τη προτάσει του Υπουργού της Δικαιοσύνης επιτρέπεται όπως κωδικοποιηθώσι αι κείμεναι περί συμβολαιογράφων και Συμβολαιογραφικών Συλλόγων διατάξεις ως τροποποιούνται αύται και συμπληρούνται δια του παρόντος. Άρθρ.8.-Το εν Δωδεκανήσω κτηματολόγιον υπάγεται εις την αρμοδιότητα του Υπουργείου Δικαιοσύνης. Άρθρ.9.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 6.Ε.α.15-18 Γενικά περί Συμβολαιογράφων 